text: صدر جمہوریہ نے کہا کہ یہ دونوں حقوق غریبوں کے لیے خاص اہمیت کے حامل ہیں۔ تعلیم کی اہمیت کے ساتھ یہ دونوں حقوق آئین کی رو سے دیئے گئے دیگر حقوق کے مناسب استعمال کے لیے بہت اہم ہیں۔ ہمارا ملک جمہوری روایت سے چلتا ہے۔ انتخابات منعقد ہوتے ہیں، حکومتیں بنتی ہیں اور شہریوں کے مستقبل کے لیے کام ہوتے ہیں۔ لوگوں کو چیلنجوں اور مواقع کے سلسلے میں باخبر رہنے کی ضرورت ہے۔ ساتھ ہی جمہوری حقوق کے دانشمندانہ استعمال کی بھی ضرورت ہے۔